Fahrudin Radončić

Fahrudin Radončić (rođen 24. maja 1957) bosanskohercegovački je novinar i političar. Dužnost ministra sigurnosti obavljao je u dva navrata.

Biografija
Profesionalni je novinar i urednik od 1978. Od 1983. do 1988, bavio se profesionalno društveno-političkim radom. Od 1990, radio je kao novinar i analitičar-komentator sedmičnika "Danas". Iste godine objavio je knjigu "10.000 dana robije" o kršenju ljudskih prava.

Izdavačku kompaniju „Avaz“, osnovao je 20. oktobra 1991. u Sarajevu. Sedmičnik „Bošnjački avaz“ pokrenuo je 15. septembra 1993. u Sarajevu, a 2. oktobra 1995. počeo je izdavati „Dnevni Avaz“, dnevni list u BiH, čiji je bio glavni urednik i direktor. Investitor je i graditelj (2000. na čelu kompanije „Avaz“ sagradio je sadašnji objekt „Hypo banka“ u Sarajevu, 2004 - hotel „Radon Plaza“, te 2008. završio „Avaz Twist Tower“ od 40 spratova - najviša zgrada na Balkanu - i 2012, završio izgradnju velikog poslovnog centra u Tuzli). Dobitnik je Javnog priznanja za doprinos izgradnji Kantona Sarajevo (2007).

Osnivač je stranke Saveza za bolju budućnost BiH od 2009. Za ministra sigurnosti BiH izabran je u novembru 2012. Parlamentarna skuština ga je razriješila dužnosti 13. marta 2014, nakon nemira u više gradova u Bosni i Hercegovini. U njegovom mandatu donijeto je nekoliko strateških zakona (Zakon o programu zaštite svjedoka u BiH, Zakon o spriječavanju pranja novca i finansiranju terorističkih aktivnosti, Izmjene i dopune Krivičnog zakona BiH vezano za kažnjavanje lica za učešće na stranim ratištima).

Na Općim izborima u Bosni i Hercegovini 2014. bio je kandidat SBB-a za člana Predsjedništva Bosne i Hercegovine iz reda bošnjačkog naroda. U februaru 2015. izabran u Klub Bošnjaka Doma naroda Parlamentarne skupštine Bosne i Hercegovine.

Za ministra sigurnosti BiH ponovo je izabran 23. decembra 2019.

Hapšenje
Pod optužbom da je izvršio pritisak na svjedoka u procesu protiv kosovskog rasturača droge i mafijaša Nasera Kelmendija, koji je bio umiješan u ubistvo Ramiza Delalića, Fahrudin Radončić je uhapšen u Sarajevu 26. januara 2016.Sarajewos mächtiger Medienmogul in Haft Članak o hapšenju Fahrudina Radončića u austrijskom dnevniku Die Presse  Sud Bosne i Hercegovine odredio mu je jednomjesečni pritvor.

Reference

Vanjski linkovi

CIN: Imovina političara Fahrudin Radončić

Kategorija:Rođeni 1957.
Kategorija:Biografije, Berane
Kategorija:Bosanskohercegovački novinari
Kategorija:Bosanskohercegovački političari
Kategorija:Političari Saveza za bolju budućnost Bosne i Hercegovine
Kategorija:Bosanskohercegovački ministri
Kategorija:Političari Federacije Bosne i Hercegovine
Kategorija:Živi ljudi